Publication: Magyar Közlöny
Issue: MK-2003-30 (Year: 2003, Number: 30)
Era: 1990-2004
Section: A középtávú terv keretében — az R. elõírásainak megfelelõen, a 164/2001. (IX. 14.) Korm. rendeletben foglalt
Paragraph Index: 729

a) Az állami felelõsségvállalás elve A köztisztviselõk továbbképzése elsõsorban állami feladat. Ennek megfelelõen évrõl évre — lehetõleg normatív módon — gondoskodni kell a rendszeres és színvonalas továbbképzés pénzügyi feltételeinek biztosításáról. A Kormány által vagy az éves továbbképzési tervben elrendelt kötelezõ továbbképzés költségei a központi költségvetést terhelik. Az állami költségvetési források kiegészítéseként kell igénybe venni az erre a célra felhasználható más forrásokat is, központilag koordináltan (pl. PHARE, alapítványok stb.). 2003/30. szám A köztisztviselõ maga is köteles önképzéssel folyamatosan bõvíteni és korszerûsíteni igazgatási-szakmai ismereteit. Ehhez korlátozott mértékben — az állami források kiegészítéseként — személyes anyagi hozzájárulása is igényelhetõ a továbbképzés költségeihez, elsõsorban akkor, ha az egyéni érdeke a szervezetinél nagyobb (pl. idegennyelv-tanulás). Az állami felelõsségvállalást oly módon kell érvényesíteni, hogy a továbbképzési rendszer minden elemében biztosított legyen az átláthatóság, az ellenõrizhetõség, a mérhetõség, és érvényesüljön a közremûködõ szervezetek beszámolási, tájékoztatási kötelezettsége a feladatok végrehajtásáról és a közpénzek célszerû, szabályszerû felhasználásáról.

Source: https://magyarkozlony.hu/hivatalos-lapok/bf2f94da1fa39c93c7e5b32d279f58f6f1d9544e/dokumentumok/fc8e8126088d007c4ee192edf3d881682de4d504/letoltes